Diari Oficial de la Generalitat Valenciana


Sumari del DOGV 3226, del 21-04-1998 (1998/2992)

ACORD de 17 de març de 1998, del Govern Valencià, pel qual s'autoritza la transferència de crèdit de determinats programes al capítol II i VI del programa 221.10 Protecció Civil i Extinció d'Incendis, per un import total de 089.072.824 pessetes.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3226

Data del DOGV
:   21-04-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/2992


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 17 de març de 1998, del Govern Valencià, pel qual s'autoritza la transferència de crèdit de determinats programes al capítol II i VI del programa 221.10 Protecció Civil i Extinció d'Incendis, per un import total de 781.673.469 pessetes. [1998/X2992]
  
El Govern Valencià, en la reunió del dia 17 de març de 1998, adoptà l'acord següent:
  
Derivat de la Decisió del Consell de les Comunitats Europees, de 29 de juliol de 1991, que estableix l'obligació dels estats membres d'introduir el número telefònic 112 en les respectives xarxes telefòniques públiques, així com en les xarxes digitals de serveis integrats i en les dels serveis públics mòbils com a número únic de la telefonada d'urgència europeu, i d'acord amb la transposició al nostre ordenament jurídic realitzada pel Reial Decret 903/1997, de 16 de juny, que disposa que la prestació del servei es durà a terme per les comunitats autònomes que establiran els corresponents centres de recepció de telefonades d'urgència, el Govern Valencià acordà constituir la Generalitat Valenciana en entitat prestatària del servei d'atenció de telefonades d'urgència a través del número telefònic 112, decisió comunicada al Ministeri de Foment dins del termini de quatre mesos establit des de l'entrada en vigor del reial decret esmentat.
  
A aquest efecte, cal incrementar els crèdits en el capítol II i VI del programa 221.10 Protecció Civil i Extinció d'Incendis pels imports respectius de 195.526.996 pessetes i 042.097.127 pessetes, comprés en aquest últim el cofinançament de fons Feder per un import de 346.482.669 de pessetes, tot això a fi de dotar de cobertura pressupostària la contractació de la instal·lació, posada en marxa i implantació d'una plataforma operativa per a la coordinació del telèfon d'urgències i emergències 1-1-2.
  
Per tot això, i en virtut del que disposen els articles 18 i 19 de la Llei 15/1997, de 29 de desembre, de Pressupostos de la Generalitat Valenciana per a l'exercici 1998, a proposta del conseller d'Economia, Hisenda i Administració Pública, el Govern Valencià
  
ACORDA
  
Primer
  
Autoritzar l'increment de crèdit en les aplicacions pressupostàries i pels imports següents:
  
Aplicació Import
  
61.45.837.16.1 978.921.616
  
31.87.561.60.48 857.236.000
  
Segon
  
Autoritzar la minoració de crèdit en les aplicacions pressupostàries i pels imports que s'indiquen a continuació:
  
Aplicació Import
  
40.52.579.03.0 623.972.133
  
95.99.426.71.1 895.333.162
  
Tercer
  
Autoritzar la modificació en l'annex de transferències corrents i de capital del programa 612.60, en les línies de subvenció 2152 i 2157 ambdues denominades «Suport a iniciatives empresarials a la CV», pels imports mencionats en l'apartat anterior d'aquest acord.
  
Quart
  
Autoritzar l'augment en el pressupost d'ingressos en l'aplicació 790.00 (Transferència de capital de l'exterior, Feder. Submarc comunitari de suport) per import de 321.800.612 de pessetes.
  
València, 17 de març de 1998
  
El conseller secretari del Govern Valencià,
  
JOSÉ JOAQUÍN RIPOLL SERRANO